જોકે સૌ પહેલાં ગુરુ આ ફિલ્મમાં મીના કુમારીના સ્થાને ફોટોગ્રાફર જીતેન્દ્ર આર્યની પત્ની છાયા આર્યને છોટી બહુના રોલ માટે કાસ્ટ કરવા માંગતા હતાં, તેમણે છાયાને બોલાવીને તેમની પાસે અનેક સીનના રિહર્સલ પણ કરાવ્યાં, ગુરુ અમુક સીન આપતા અને છાયા તે સીન ભજવી બતાવતી, જોકે દર વખતે ગુરુને લાગતું કે કંઇક ખૂટી રહ્યું છે, કંઇક એવું છે જે છાયાની એક્ટિંગમાં ખૂંચી રહ્યું છે, છાયાને કાસ્ટ કરવાનું મન બનાવી બેઠેલા ગુરુને છાયાના રિહર્સલથી સહેજ પણ સંતોષ નહોતો થતો, અંતે પાંચ દિવસના રિહર્સલ બાદ તેમણે પોતાનો વિચાર પડતો મૂક્યો અને છાયાને જણાવ્યું કે આપણે વાત નહીં જામે.